Yli tuhat muuttajaa ilmoittautunut – 15 Lapin kuntaa muistaa uusia asukkaita yhteisessä kampanjassa - House of Lapland
Yli tuhat muuttajaa ilmoittautunut – 15 Lapin kuntaa muistaa uusia asukkaita yhteisessä kampanjassa
ke, kesä 05, 2019 13.12 CET
Kuntien ja Lapin yhteisen viestintä- ja markkinointitalo House of Laplandin Tervetuloa Lappiin -kampanjassa yli tuhat Lappiin muuttajaa on antanut itsensä ilmi uusille kotikunnilleen.
”Olemme todella tyytyväisä kampanjan tuloksin. Lapissa uusille osaajille on kova kysyntä monilla toimialoilla. Tällä kampanjalla halusimme tavoittaa eritysesti Lapin yhteisen osaajamarkkinoinnin piirissä olleita Lappiin muuttaneita henkilöitä ja näin todentaa markkinoinnin tehokkuutta. On selvää, että markkinointimme on tavoittanut oikeat kohderyhmät ja tuottanut tulosta”, House of Laplandin toimitusjohtaja Sanna Tarssanen sanoo.
”Olemme Inarin kunnassa otettuja kampanjan suosiosta ja uusien asukkaiden määrästä. Kampanjan kautta olemme saaneet uudet inarilaiset lähestulkoon kommunikointietäisyydelle. Toivomme saavamme heiltä mielipiteitä ja uusia ideoita, jotta voimme kehittää kuntamme palveluita yhä asukaslähtöisemmiksi”, Inarin kunnan kehittämiskoordinaattori Marja Männistö sanoo.
Muualla Lapissa on tarjolla muun muassa potkukelkkoja, opastettuja vierailuja kansallispuistoon ja muihin retkeilykohteisiin tai paikallinen kalastuslupa. Kaikkiin paketteihin pääsee tutustumaan osoitteessa www.lapland.fi/fi/asuminen/tervetuloa-lappiin, missä myös muuttajat voivat ilmoittaa tietonsa kunnille.
”Toivon, että kampanja ja kuntien tervetulopaketit kannustavat heitä, jotka ovat vielä pohtimisvaiheessa, tarttumaan unelmiinsa ja muuttamaan Lappiin”, Ranuan Koistinen sanoo